Mr Price sê in ’n handelsverklaring hy het oor Swart Vrydag en Kersfees minder klere verkoop as ’n jaar gelede, maar het danksy prysstygings op sy reekse meer geld daaruit verdien.
Mr Price se inkomste vir die kwartaal het met 5% tot R7,8 miljard gestyg, wat dit vergelykbaar maak met die 5,5%-groei in verkope wat TFG vroeër die week vir dieselfde kwartaal aangekondig het. In Afrika (grootliks Suid-Afrika) het TFG, wat Foschini en sedert einde September ook Jet insluit, egter ’n insinking van 0,7% in sy verkope bereik as Jet uitgesluit word.